A4-0151/97

Πρόταση απόφασης του Συμβουλίου που αφορά την επικύρωση από την Ευρωπαϊκή Κοινότητα της συμφωνίας για την εφαρμογή των διατάξεων της σύμβασης των Ηνωμένων Εθνών για το δίκαιο της θάλασσας της 10ης Δεκεμβρίου 1982, οι οποίες αφορούν τη διατήρηση και τη διαχείριση των αποθεμάτων ιχθύων που μετακινούνται τόσο εντός όσο και εκτός των αποκλειστικών οικονομικών ζωνών (αλληλοεπικαλυπτόμενα αποθέματα) και των αποθεμάτων άκρως μεταναστευτικών ιχθύων (COM(96)0472 - C4- 0551/96 - 96/0238(CNS))

πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Άρθρο 2α (νέο)

>Κείμενο μετά την ψηφοφορία στο ΕΚ>

Άρθρο 2α

Τα μέτρα διατήρησης και διαχείρισης των θαλάσσιων αλιευτικών πόρων αποτελούν αρμοδιότητα της Κοινότητας, ενώ αποτελούν αρμοδιότητα των κρατών μελών τα μέτρα εκείνα τα οποία, βάσει του διεθνούς δικαίου, αποδίδονται στο κράτος σημαίας του σκάφους.

(Τροπολογία 2)

Άρθρο 3, παράγραφος 2

>Αρχικό κείμενο>

2. Όταν η Κοινότητα και ένα ή περισσότερα κράτη μέλη είναι διάδικοι στην ίδια δικαστική διαμάχη ή σε πολλές δικαστικές διαμάχες στις οποίες εγείρονται ταυτόχρονα παρόμοια νομικά θέματα, η Επιτροπή και τα σχετικά κράτη μέλη υπερασπίζονται τα συμφέροντά τους από κοινού συμφωνώντας για την επιλογή δικαιοδοσίας τυος και καθορίζοντας συνεκτικά πραγματικά και νομικά επιχειρήματα τηρώντας τις εθνικές και κοινοτικές αρμοδιότητες.

>Κείμενο μετά την ψηφοφορία στο ΕΚ>

Διαγράφεται.

(Τροπολογία 3)

Άρθρο 3α (νέο)

>Κείμενο μετά την ψηφοφορία στο ΕΚ>

Άρθρο 3α

Η Επιτροπή επαγρυπνεί ώστε η ερμηνεία της συμφωνίας να είναι συμβατή με τη σύμβαση των Ηνωμένων Εθνών για το δίκαιο της θάλασσας της 10ης Δεκεμβρίου 1982, σύμφωνα με τα συμπεράσματα του Συμβουλίου της ΕΕ, της 15ης Ιουνίου 1995, και σύμφωνα με την κοινή διακήρυξη της Επιτροπής και του Συμβουλίου, με την επιστολή τους της 4ης Αυγούστου 1995.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφορά την επικύρωση από την Ευρωπαϊκή Κοινότητα της συμφωνίας για την εφαρμογή των διατάξεων της σύμβασης των Ηνωμένων Εθνών για το δίκαιο της θάλασσας της 10ης Δεκεμβρίου 1982, οι οποίες αφορούν τη διατήρηση και τη διαχείριση των αποθεμάτων ιχθύων που μετακινούνται τόσο εντός όσο και εκτός των αποκλειστικών οικονομικών ζωνών (αλληλοεπικαλυπτόμενα αποθέματα) και των αποθεμάτων άκρως μεταναστευτικών ιχθύων (COM(96)0472 - C4-0551/96 - 96/0238(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(96)0472 - 96/0238(CNS)) ((ΕΕ C 367 της 5.12.1996, σελ. 24)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 43, σε σχέση με το άρθρο 228, παράγραφος 3, πρώτο εδάφιο, της Συνθήκης ΕΚ (C4- 0551/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Αλιείας και τις γνωμοδοτήσεις της Επιτροπής Εξωτερικών Οικονομικών Σχέσεων και της Επιτροπής Νομικών Θεμάτων και Δικαιωμάτων των Πολιτών (A4-0151/97),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά[semigr ]

3. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.